Караманлии
Караманлиите (; ) са турскоезично население, което изповядва гръцко източно православие от град Караман и област Кападокия в Централен Анадол.

История и диаспора 
През 1923 г. по гръцко-турския Лозански договор за размяна на население повечето от караманлиите са преселени в Гърция – около 100 000 души.

Днес изселените караманлии живеят предимно в Гърция. Има значителна диаспора в Западна Европа и Северна Америка.

Версии за произход 
Съществуват разни версии за произхода им.

Гърци 
Според първата те са тюркозирани гърци, доколкото изповядват православието и ползват гръцката азбука за записване на турската реч. В езика им обаче има твърде малко думи, заимствани от гръцки език, което прави тази версия малко вероятна.

Тюрки 
Съгласно друга версия те са потомци на тюркски племена, заселили се в тази област през XIII в. в резултат от монголското нашествие и преминали в православието от тенгризма. В полза на тази версия свидетелстват исторически източници и общата с други тюркски народи култура, а също фактът, че езикът им е близък до диалекта на юруците (анадолски/анатолийски туркмени).

Характеристика на езика 
Караманлиите говорят на турски с подчертано османски характеристики. Честа е употребата на старотурски думи и изрази. Поради своята източноправославна вяра по време на Османската империя са използвали гръцката писменост. Съществува обширна литература на караманлийско наречие.

Източници

Вижте също 
 Българи в Анатолия
 Гагаузи
 Карамания

Външни препратки 
 Българи караманлии

Карамания
Кападокия
Етнически групи в Турция
Население на Гърция